CONVOCATORIA PÚBLICA ABERTA A OUTRAS ADMINISTRACIÓNS PÚBLICAS PARA A PROVISIÓN CON CARÁCTER TEMPORAL EN COMISIÓN DE SERVIZOS DO POSTO “XEFE/A MUSEOS MUNICIPAIS”.(EXPTE.42583-220)
ADMINISTRACIÓN LOCAL — Municipal — Vigo (Persoal, oposicións, 09/11/2023)

A Concelleira da Área de Seguridade, Contratación, Festas e Xestión Municipal, o 30 de outubro de 2023, adoptou o seguinte decreto: “PRIMEIRO.— Aprobar conforme á orde de inicio de expediente de data de sinatura electrónica, a convocatoria para a provisión temporal en réxime de comisión de servizos, a través dun proceso aberto a todas as administracións públicas, do posto de traballo vacante “Xefe/a Museos Municipais”, código 140101 coas características seguintes segundo a Relación de Postos de Traballo do Concello de Vigo: SEGUNDO.— As solicitudes se dirixirán á Excma. Alcaldía-presidente do Concello de Vigo e se presentarán de conformidade coa Lei 39/2015, de 1 de outubro, do procedemento administrativo común das Administracións Públicas e Real Decreto 203/2021, de 30 de marzo, por el que se aproba o “Reglamento de actuación y funcionamiento del sector público por medios electrónicos” e normativa de concordante aplicación. Os solicitantes deberán posuír a condición de funcionario de carreira e reunir os requisitos establecidos para o desempeño do posto de traballo, nos términos da normativa vixente e segundo a vixente Relación de Postos de Traballo do Concello de Vigo. Como queira que os participantes, de conformidade co establecido no artigo 14.2 Lei 39/2015, de 1 outubro teñen a consideración de obrigados a relacionarse a través de medios electrónicos coas Administracións Públicas, deberán presentar a solicitude na sede electrónica do Concello de Vigo, https://sede.vigo.org/expedientes/sede; durante un prazo de 5 días hábiles contados dende o día seguinte ao de publicación do anuncio da convocatoria no Boletín Oficial da Provincia. A solicitude conterá, cando menos, os datos persoais do/da solicitante, dirección, número de teléfono fixo/móbil, enderezo de correo electrónico, xunto cunha copia simple do DNI en vigor. Consultaranse automaticamente os datos referentes ao documento nacional de identidade, sempre que a persoa exprese o seu consentimento. As solicitudes deberán acompañarse ademais, das certificacións e documentos xustificativos dos requisitos exixidos na presente convocatoria, da seguinte documentación: Transcorrido o prazo de presentación de solicitudes, non se admitirá mais xustificación dos méritos. TERCEIRO.— Unha vez recibidas e verificadas as solicitudes serán remitidas á Área de Goberno de Cultura, Patrimonio Histórico, Igualdade e Normalización Lingüística, a fin de que no prazo establecido se emita informe motivado e proposta de elección da persoa participante, indicando os fundamentos que xustifiquen a elección a favor do/da candidato/a respecto aos/ás demais participantes, todo en base a criterios obxectivos e de idoneidade, antigüidade, nivel de coñecemento do posto, experiencia e formación relacionados co posto. No suposto de empate acudirase ao criterio de antigüidade na Administración, salvo que exista desequilibrio ou infrarrepresentación do sexo feminino. Entendéndose, para estes efectos, cando no corpo, escala, grupo ou categoría exista unha diferencia porcentual de, polo menos, vinte puntos entre o número de mulleres e o número de homes. No suposto de infrarrepresentación será este o criterio de desempate. Os cursos sobre linguaxe non sexista, prevención do acoso, sobre igualdade e corresponsabilidade e violencia de xénero recoñecidos polas administracións públicas, serán tidos en conta de forma transversal nos méritos de formación. CUARTO.— A resolución da comisión de servizos quedará condicionada á remisión pola Administración de orixe de informe favorable. Unha vez recibido o informe e resolta a convocatoria, a toma de posesión do/da candidato/a idóneo/a deberá producirse no prazo de tres días, desde a notificación do acordo no suposto de que a comisión non implique cambio de residencia do/da funcionario/a; si implica cambio de residencia, o prazo será de oito días. QUINTO.— A duración da comisión de servizos será a necesaria para cubrir durante o período transitorio que transcorra ata a convocatoria da provisión definitiva do posto vacante “Xefe/a Museos Municipais”; todo en base á inaprazable e urxente necesidade derivada da xubilación do efectivo e motivada pola Área de Goberno de Cultura, Patrimonio Histórico, Igualdade e Normalización Lingüística; e en todo caso coa duración máxima de 1 ano prorrogable por outro nos termos do marco normativo de aplicación. SEXTO.— Dispoñer que se proceda á súa provisión definitiva polo procedemento legalmente establecido, mediante a correspondente convocatoria polo sistema que resulte procedente. SÉTIMO.— Ordenar a publicación no Boletín Oficial da Provincia de Pontevedra, web do Concello de Vigo e Taboleiro de anuncios e edictos. Coa advertencia de que contra a resolución, e de conformidade co previsto nos artigos 123 e 124 da Lei 39/2015, de 1 de outubro do Procedemento Administrativo, se poderá interpoñer recurso de reposición ante o mesmo órgano que a ditou no prazo dun 1 mes a contar dende o día seguinte ao da publicación, ou ben, directamente recurso contencioso-administrativo ante os Xulgados do Contencioso-Administrativo de Vigo no prazo de 2 meses, nos supostos, términos e condicións do disposto nos artigos 8, 25 e 46 da Lei 29/1998, de 13 de xullo, reguladora da Xurisdición Contencioso-Administrativa. Si se interpuxo o primeiro, non poderá interpoñerse recurso contencioso-administrativo ata que se resolva expresamente ou se produza a desestimación presunta do recurso de reposición interposto.” Vigo, data da sinatura electrónica. A Xefa de Recursos Humanos e Formación.— Lucas Damian Marcelo Damian Meron Txasko. Conforme: